CELEX: 22014D0168
Language: hu
Date: 2014-09-25 00:00:00
Title: Az EGT Vegyes Bizottság 168/2014 határozata (2014. szeptember 25.) az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról [2015/1236]

30.7.2015   
            
            
               HU
            
            
               Az Európai Unió Hivatalos Lapja
            
            
               L 202/13
            
         AZ EGT VEGYES BIZOTTSÁG 168/2014 HATÁROZATA
   (2014. szeptember 25.)
   az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról [2015/1236]
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
   mivel:
   
               (1)
            
            
               A Trichoderma reesei (CBS 126896) által termelt endo-1,3(4)-béta-glükanázt tartalmazó készítmény brojlercsirkék és elválasztott malacok takarmány-adalékanyagaként történő felhasználásának engedélyezéséről (az engedély jogosultja: ROAL Oy) szóló, 2014. március 25-i 302/2014/EU bizottsági végrehajtási rendeletet (1) bele kell foglalni az EGT-megállapodásba.
            
         
               (2)
            
            
               Az Enterococcus faecium NCIMB 10415, az Enterococcus faecium DSM 22502 és a Pediococcus acidilactici CNCM I-3237 tartalmú készítmények bármely állatfaj takarmány-adalékanyagaként való engedélyezéséről szóló, 2014. március 25-i 304/2014/EU bizottsági végrehajtási rendeletet (2) bele kell foglalni az EGT-megállapodásba.
            
         
               (3)
            
            
               A propionsav, nátrium-propionát és ammónium-propionát minden, a kérődzőktől, sertésektől és baromfiktól eltérő állatfaj takarmány-adalékanyagaként történő engedélyezéséről szóló, 2014. március 25-i 305/2014/EU bizottsági végrehajtási rendeletet (3) bele kell foglalni az EGT-megállapodásba.
            
         
               (4)
            
            
               Ez a határozat takarmányokra vonatkozó jogszabályokat érint. Az EGT-megállapodás I. mellékletének a szektorális kiigazítások részében meghatározottak szerint a takarmányokat érintő jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás kiterjed Liechtensteinre. Ez a határozat ezért nem alkalmazandó Liechtensteinre.
            
         
               (5)
            
            
               Az EGT-megállapodás I. mellékletét ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az EGT-megállapodás I. mellékletének II. fejezete a 103. pont (803/2013/EU bizottsági végrehajtási rendelet) után a következő pontokkal egészül ki:
   
               „104.
            
            
               
                  32014 R 0302: a Bizottság 2014. március 25-i 302/2014/EU végrehajtási rendelete a Trichoderma reesei (CBS 126896) által termelt endo-1,3(4)-béta-glükanázt tartalmazó készítmény brojlercsirkék és elválasztott malacok takarmány-adalékanyagaként történő felhasználásának engedélyezéséről (az engedély jogosultja: ROAL Oy) (HL L 90., 2014.3.26., 4. o.).
            
         
               105.
            
            
               
                  32014 R 0304: a Bizottság 2014. március 25-i 304/2014/EU bizottsági végrehajtási rendelete az Enterococcus faecium NCIMB 10415, az Enterococcus faecium DSM 22502 és a Pediococcus acidilactici CNCM I-3237 tartalmú készítmények bármely állatfaj takarmány-adalékanyagaként való engedélyezéséről (HL L 90., 2014.3.26., 8. o.).
            
         
               106.
            
            
               
                  32014 R 0305: a Bizottság 2014. március 25-i 305/2014/EU végrehajtási rendelete a propionsav, nátrium-propionát és ammónium-propionát minden, a kérődzőktől, sertésektől és baromfiktól eltérő állatfaj takarmány-adalékanyagaként történő engedélyezéséről (HL L 90., 2014.3.26., 12. o.)”.
            
         2. cikk
   A 302/2014/EU, a 304/2014/EU és a 305/2014/EU végrehajtási rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2014. szeptember 26-án lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (4).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2014. szeptember 25-én.
      
         
            az EGT Vegyes Bizottság részéről
         
         
            az elnök
         
         Kurt JÄGER
      
   
   
      (1)  HL L 90., 2014.3.26., 4. o.
   
   
      (2)  HL L 90., 2014.3.26., 8. o.
   
   
      (3)  HL L 90., 2014.3.26., 12. o.
   
   
      (4)  Alkotmányos követelmények fennállását nem jelezték.